CELEX: 62010TN0568
Language: da
Date: 2010-12-16 00:00:00
Title: Sag T-568/10: Sag anlagt den 16. december 2010 — Vivendi mod Kommissionen

5.3.2011   
            
            
               DA
            
            
               Den Europæiske Unions Tidende
            
            
               C 72/19
            
         Sag anlagt den 16. december 2010 — Vivendi mod Kommissionen
   (Sag T-568/10)
   2011/C 72/32
   Processprog: fransk
   
      Parter
   
   
      Sagsøger: Vivendi (Paris, Frankrig) (ved advokaterne O. Fréget, J.-Y. Ollier og M. Struys)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Søgsmålet antages til realitetsbehandling
            
         
               —
            
            
               Kommissionens beslutning af 1. oktober 2010 — hvorved Kommissionen afviste den klage, som Vivendi havde indgivet den 2. marts 2009 (registreret under nummer 2009/4267) vedrørende Den Franske Republiks tilsidesættelse af direktiv 2002/77/EF af 16. september 2002 om konkurrence på markederne for elektroniske kommunikationsnet og — tjenester, og som følge heraf af artikel 106, stk. 1, TEUF, idet den havde indrømmet en reguleringsmæssig fordel, som bestod i ARCEP’s (Autorité de régulation des communications électroniques et des postes) nægtelse af at anvende sine beføjelser til at tvinge den etablerede operatør til at tilbagebetale de beløb, som er blevet opkrævet ud over de reelle omkostninger i forbindelse med præstationen af tjenesteydelsen, som er underlagt omkostningsorientering, til de operatører, som har anmodet om adgang til abonnentnettet — annulleres.
            
         
               —
            
            
               Kommissionen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Sagsøgeren fremsætter til støtte for søgsmålet fire anbringender:
   
               1)
            
            
               Første anbringende om en retlig fejl med hensyn til definitionen af »særlig rettighed« som omhandlet i direktiv 2002/77/EF (1).
            
         
               2)
            
            
               Andet anbringende om Kommissionens tilsidesættelse af sin overvågningspligt i henhold til artikel 106, stk. 3, TEUF.
            
         
               3)
            
            
               Tredje anbringende om en retlig fejl for så vidt som Kommissionen med urette fandt, at forpligtelsen til at underlægge visse priser omkostningsorientering ikke følger af et EU-direktiv, men derimod er den nationale tilsynsmyndighed ansvar.
            
         
               4)
            
            
               Fjerde anbringende om en retlig fejl, idet Kommissionen fandt, at der ikke var sket en krænkelse af private operatørers rettigheder, eftersom disse kan indbringe sagen for de nationale handelsdomstole med henblik på at opnå en tilbagebetaling af de beløb, som er blevet opkrævet for meget af France Télécom, idet en sådan sags kompleksitet gør det umuligt fuldt ud at udøve retten til tilbagebetaling for disse domstole.
            
         
      (1)  Kommissionens direktiv 2002/77/EF af 16.9.2002 om konkurrence på markederne for elektroniske kommunikationsnet og — tjenester (EFT L 249, s. 21).